വാഷിംഗ്ടൺ കൗണ്ടി

വാഷിംഗ്ടൺ കൗണ്ടി, അമേരിക്കൻ ഐക്യനാടുകളിലെ മെയ്ൻ സംസ്ഥാനത്ത് സ്ഥിതി ചെയ്യുന്ന ഒരു കൗണ്ടിയാണ്. 2010 ലെ സെൻസസ് പ്രകാരം, ജനസംഖ്യ 31,095 ആയിരുന്ന ഇത് മെയ്‌നിലെ ഏറ്റവും കുറഞ്ഞ ജനസംഖ്യയുള്ള മൂന്നാമത്തെ കൗണ്ടിയായി മാറി. ഇതിന്റെ കൗണ്ടി സീറ്റ് മക്കിയാസ് ആണ്. 1789 ജൂൺ 25-നാണ് ഈ കൗണ്ടി സ്ഥാപിതമായത്. കനേഡിയൻ പ്രവിശ്യയായ ന്യൂ ബ്രൺസ്വിക്കുമായി ഇത് അതിർത്തി പങ്കിടുന്നു.

അമേരിക്കൻ ഐക്യനാടുകളുടെ ഏറ്റവും കിഴക്കേ അറ്റം ഉൾപ്പെടുന്നതിനാൽ ഇതിനെ ചിലപ്പോൾ "സൺറൈസ് കൗണ്ടി" എന്ന് വിളിക്കാറുണ്ട്, കൂടാതെ 48 യു.എസ്. സംസ്ഥാനങ്ങളിൽ സൂര്യൻ ആദ്യം ഉദിക്കുന്നത് വാഷിംഗ്ടൺ കൗണ്ടിയിൽ ആണെന്നും അവകാശവാദങ്ങൾ ഉന്നയിക്കപ്പെട്ടിട്ടുണ്ട്. പല ചെറിയ കടൽത്തീര സമൂഹങ്ങൾക്കും ചെറുകിട മത്സ്യബന്ധനാധിഷ്ഠിതമായ സമ്പദ്‌വ്യവസ്ഥയുണ്ട്. കൗണ്ടിയുടെ തീരപ്രദേശത്ത് വിനോദസഞ്ചാരത്തിന് പ്രാധാന്യമുണ്ടെങ്കിലും സംസ്ഥാനത്തെ മറ്റിടങ്ങളിലെന്നപോലെ ഇതിന് പ്രാധാന്യമില്ല. ജില്ലയുടെ സമ്പദ്‌വ്യവസ്ഥയിൽ ബ്ലൂബെറി വിള ഒരു പ്രധാന പങ്ക് വഹിക്കുന്നു.

 ഭൂമിശാസ്ത്രം 
യു.എസ്. സെൻസസ് ബ്യൂറോയുടെ കണക്കുകൾ പ്രകാരം, ആകെ വിസ്തീർണ്ണം 3,258 ചതുരശ്ര മൈൽ (8,440 ചതുരശ്ര കിലോമീറ്റർ) ആയ കൗണ്ടിയുടെ  2,563 ചതുരശ്ര മൈൽ (6,640 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 695 ചതുരശ്ര മൈൽ (1,800 ചതുരശ്ര കിലോമീറ്റർ അതായത്  21 ശതമാനം ഭാഗം ജലം ഉൾപ്പെട്ടതുമാണ്.

 അടുത്തുള്ള കൗണ്ടികൾ 
ഹാൻകോക്ക് കൗണ്ടി - തെക്കുപടിഞ്ഞാറ്

അരൂസ്റ്റൂക്ക് കൗണ്ടി - വടക്കുപടിഞ്ഞാറ്

പെനോബ്‌സ്‌കോട്ട് കൗണ്ടി - വടക്കുപടിഞ്ഞാറ്

യോർക്ക് കൗണ്ടി, ന്യൂ ബ്രൺസ്വിക്ക്, കാനഡ - വടക്കുകിഴക്ക്

ഷാർലറ്റ് കൗണ്ടി, ന്യൂ ബ്രൺസ്വിക്ക്, കാനഡ - കിഴക്ക്

 ദേശീയ സംരക്ഷിത പ്രദേശങ്ങൾ 
ക്രോസ് ഐലൻഡ് ദേശീയ വന്യജീവി സങ്കേതം

മൂസ്‌ഹോൺ ദേശീയ വന്യജീവി സങ്കേതം

പെറ്റിറ്റ് മനാൻ ദേശീയ വന്യജീവി സങ്കേതം

സെന്റ് ക്രോയിക്സ് ഐലൻഡ് ഇന്റർനാഷണൽ ഹിസ്റ്റോറിക് സൈറ്റ്

 അവലംബം 

വർഗ്ഗം:അമേരിക്കൻ ഐക്യനാടുകളിലെ കൗണ്ടികൾ